Prechádzky čínskymi rozprávkami
To najlepšie z čínskej prírody, vidieka a starovekej Číny. Z veľkolepých prírodných parkov pôjdeme cez tri staroveké hlavné mestá strednej Číny až po dedinky menšín Dong, Yao a Miao stratené v horách. Splavíme rieku Li tiahnucú sa medzi typickými čínskymi homoľami a absolvujeme nádherné prechádzky po čínskych ryžových, ale aj čajových terasách. Navštívime nie len pamiatky UNESCO, ale aj turistami absolútne nepoškvrnené miesta.
Termíny:
24.6.- 9.7.2017 (Vypredané)
11.9. – 26.9.2017
- Odlet z EurópyOdlet je väčšinou z Viedne/Budapešti/Prahy, podľa požiadaviek klienta. Po dohode si môže klient zakúpiť letenku aj sám a na zájazd dostane zľavu 700E.
- Šanghaj, Perla východu, Paríž Orientu
Hneď pri prvom stretnutí si Šanghaj podmaní každého. Stačí sa postaviť pred veľkolepú panorámu moderného Šanghaja, alebo otočiť sa k jeho veľkolepej histórii v podobe koloniálnej architektúry. Prvý deň uvidíme oboje – finančné centrum Šanghaja s najvyššími mrakodrapmi na svete, kde navštívime najvyššiu vyhliadku na svete, novopostavenú Shanghai tower, a následne sa loďou prevezieme na na promenádu Bund – hlavné lákadlo Šanghaja. No a večer ochutnáme miestnu kuchyňu.
- Čínske unikáty – sklenený most a výťah na skale
Hneď druhý deň v Číne začíname veľkolepo, a to novo postaveným skleneným mostom, ktorý je dlhý 430m a nachádza sa vo výške 300m nad zemou. V ten deň navštívime hneď aj druhý unikát tejto oblasti – najvyšší výťah vo voľnej prírode na svete.
- Avatarova krajina Zhangjiajie
Keď sa povie v Číne Zhangjiajie, každý si vybaví krajinu z klasických čínskych malieb. Špicaté vrcholky hôr, ktorých sa tu nachádza vyše 3 000, okolo nich sa vinú draky pripomínajúce oblaky. Je to jedna z najkrajších scenérií v Číne, čínski umelci ju maľujú po tisícročia. Na jej scenérie máme plné dva dni. .
- Mestečko (ako) z filmu – Ibiškové mestečkoAk človek hľadá mestečko, kam ešte neprišla komercia, no aj napriek tomu už má jednu kaviarničku, príjemné reštaurácie a pohodlný historický hotel, je tou najlepšou zastávkou Ibiškové mestečko Furong. Malá starobylá dedinka, hrdo sa pýšiaca na útese a pod ňou tečúci ohromný vodopád, to sa naozaj len tak nevidí. Človek sa tu môže cítiť ako vo filme.
- Unikátny geologický park a stratené drevené dedinky menšiny MiaoZ Ibiškového mestečka pôjdeme cez geologický park milióny rokov starej červenej skaly, do turisticky nesprístupnených drevených kopaníc uprostred hôr. Navštívime miestnu pálenicu a posvätné stromy menšiny Miao. Zažijeme naozaj nedotknutú minulosť čínskych menšinových národností.
- Hlavné mestá historického územia provincie Hunan: Mesto fénixov a kamenný Hongjiang
Mesto fénixov je potrebné odhaľovať pomaly, preto tu máme celý predchádzajúci večer a ďalšie dopoludnie, ktoré strávime v nádhernom starobylom meste ťahajúcom sa popri rieke, cez ktorú vedie množstvo nádherných mostov. Poobede sa presunieme do historického hlavného mesta obchodu – extrémne bohatého Hongjiangu.
- Exotický Qianyang, tradičný obed menšiny Dong a ryžové terasy.
Ráno si vychutnáme v historickom hlavnom meste politického života – v Qianyangu, ktorý prekypuje exotickou atmosférou. Odtiaľ sa presunieme do dediny menšiny Dong, kde sa zúčastníme na tradičnom spoločnom obede. Po obede sa presunieme na ryžové terasy.
- Východ slnka a prechádzky po "dračom chrbte"
Máme celý deň na prechádzky po nádherných ryžových terasách, kde už stovky rokov menšina Yao obrába nekonečné terasy.
- Splav rieky Li – najkrajšia scenéria Číny
Jedinečný splav po rieke Li. Číňania zaslúžene nazývajú Yangshuo nebom na zemi. Scenériu malebných kopčekov, cez ktoré sa vinú rieky Li a Yulong, dokresľujú nádherné ryžové a iné polia. Večer si nenecháme ujsť svetelnú show od národného režiséra Zhan Yimou.
- Tajná záhrada pri rieke Yulong, bicyklové výlety, splav na bambusových pltiach
Ubytovaní nebudeme v obyčajnom hoteli, ale v nádherných historických stavbách v pokojnej dedinke pri rieke Yulong. Na rozdiel od hlučného a turistického Yangshuo, kam chodia všetci ostatní, my budeme v pokojnom a nádhernom ubytovaní priamo uprostred homolovitej krajiny. Ráno si privstaneme na východ slnka, cez deň budeme objavovať čínsky vidiek na bicykloch no a poobede sa splavíme na pltiach po rieke Yulong.
- Rušná západná ulica a voľno na nákupy
Mestečko Yangshuo dnes patrí k turisticky najrozvinutejším destináciám v celej Číne. Je perfektne vybavené hotelmi, reštauráciami, diskotékami, obchodmi a rôznymi inými službami, hlavne v centrálnej časti – na Západnej ulici (West street). Preto tu nebudeme nocovať, ale posledný deň si dáme voľno na nákupy darčekov, posedávanie na káve a prechádzky po meste. Lepšie miesto na nákup suvenírov v Číne nie je. A kto by nechcel nakupovať, môže ísť so sprievodcom odhaľovať neznámu, ale nádhernu vyhliadku nad mestom.
- Najslávnejší čaj v Číne – Dračia studňa a najkrajšie mesto Číny
Číňania vravia: Nad nami sa nachádzajú nebesia, pod nami sa nachádza Hangzhou. Najkrajšie mesto Číny, ktoré vraj navštívil aj Marco Polo. Prezývajú ho aj mestom šanghajských milionárov. Sťahujú sa sem totiž, keď už im prestane chutiť rýchly život Šanghaja. Navštívime jeho nádherné Západné jazero no a samozrejme čajové plantáže najslávnejšieho čínskeho čaju, čo je hlavný program tohto dňa. Ochutnávka a nákup čaju, ktorý pil sám cisár, prechádzky po čajových plantážach.
- Cisárske Západné jazero a moderný rýchlovlak
Cez deň navštívime ďalšie historické pamiatky okolo Západného jazera a poobede si vyskúšame jazdu supermoderným rýchlovlakom. Spojenie Hangzhou – Šanghaj trvá len hodinu a pol a jazdí každých 5 minút.
- Francúzska koncesia a vystúpenie čínskych akrobatov
Posledný deň strávime prechádzkou po Francúzskej koncesii, návštevou stavieb Ladislava Hudeca, poslednými nákupom darčekov, no a večer neuveriteľným predstavením čínskych akrobatov. Cestu zakončíme vo vyhliadkovom bare na účet sprievodcu.
- Odlet z ČínyNad ránom odlieta lietadlo domov.